Gao Ling

Gao Ling (高凌, s. 14. maaliskuuta 1979 Wuhanissa, Hubeissa, Kiinan kansantasavallassa) on kiinalainen sulkapalloilija.

2000 Sydneyn olympialaisissa Gao Ling saavutti Zhang Junin kanssa sekanelinpelissä kultaa ja naisten nelinpelissä Qi Yiyuanin kanssa pronssia. 2001 MM-kisoissa hän voitti kultaa sekä naisten että sekanelinpelissä. 2003 MM-kisoissa hän voitti nelinpelissä kultaa. 2004 Ateenan olympialaisissa Gao Ling osallistui yhdessä Zhang Junin kanssa sekanelinpeliin ja voitti kultamitalin parin voitettua loppuottelussa Ison-Britannian Nathan Robertsonin ja Gail Emmsin. Ateenassa Gao Ling pelasi myös naisten nelinpelissä yhdessä Huang Suin kanssa ja pari eteni loppuotteluun, jossa kuitenkin hävisi Kiinan Zhang Jiewenilla ja Yang Weille. 

Gao Ling on 168 senttimetriä pitkä ja painaa 58 kilogrammaa. Hän harrastaa musiikkia ja Internetin käyttöä.

Aiheesta muualla
 Gao Ling Kiinan olympiakomitean sivuilla

Kiinalaiset olympiavoittajat
Kiinalaiset sulkapalloilijat
Vuonna 1979 syntyneet
Elävät henkilöt